kardosdrur/scandi-wiki huggingface dataset:
Boshinkrigen

Boshinkrigen (戊辰戦争, Boshin Sensō, "Krigen i Dragens År") var en japansk borgerkrig, som blev udkæmpet mellem 1868 og 1869. De stridende parter var det regerende Tokugawa-shogunat og de, som ønskede, at magten atter skulle tilfalde det kejserlige hof. Grundlaget for krigen var utilfredsheden blandt de adelige og de unge samuraier over shogunatets håndtering af indvandrere efter, at Japan blev åbnet for omverdenen et årti før. En alliance mellem samuraier fra det sydlige Japan og hoffets tjenestemænd sikrede den unge kejser Meijis samarbejde. Kejseren erklærede afskaffelsen af shogunatet, som havde haft magten i 200 år.

De imperiale styrkers militære udspil og partisaneres voldelige handlinger i Edo fik Tokugawa Yoshinobu, den siddende shogun, til at igangsætte et felttog for at afsætte det kejserlige hof i Kyoto. Slagenes gang udviklede sig i den mindre, men relativt moderne imperiale hærs fordel. Efter en række slag, overgav Edo sig og dermed også Yoshinobu personligt. De overlevende fra Tokugawa-slægten trak sig tilbage til det nordlige Honshu og senere til Hokkaido, hvor de grundlagde Ezo republikken. Da Tokugawa shogunatet tabte slaget ved Hakodate, tabte de også dette sidste tilflugtssted, og kejseren regerede nu hele Japan. Dette fuldbyrdede den militære fase af Meiji restaurationen.

Godt 120.000 mand blev mobiliseret under konflikten. Tabstallet var på cirka 3.500 mand. Den sejrende kejserlige fraktion endte med at opgive deres mål om at smide indvandrerne ud af Japan. De udviklede i stedet en politik om fortsat modernisering for en dag at være i en position til at kunne genforhandle de meget ulige traktater, som de havde underskrevet med de vestlige magter. Takket være fortsat pres fra Saigou Takamori, en ledende skikkelse i den kejserlige fraktion, blev Tokugawaernes tro undersåtter skånet. Mange forhenværende ledere under shogunatet blev tildelt ansvar under den nye regering.

Boshinkrigen vidner om hvor hurtigt, Japan blev industrialiseret knapt 14 år efter, at landet blev åbnet for vesten. Den vidner også om de vestlige nationers (i særdeleshed Storbritannien og Frankrig) indblanding i landets interne politik og om den turbulente periode, hvor den kejserlige magt atter blev indført. Krigen er blevet romantiseret af Japanere og andre som, på trods af det høje tabsstal, tror at Meiji Restaurationen var en revolution, hvor der ikke blev udgydt blodsdråber. Krigen er blevet dramatiseret mange gange i Japan, og dele af konflikten blev inkorporeret i den amerikanske Hollywood-spillefilm under titlen The Last Samurai.

Referencer 

Japanske krige
Borgerkrige
Charlie og chokoladefabrikken (roman)

Charlie og chokoladefabrikken (Charlie and the Chocolate Factory) er en britisk roman skrevet af Roald Dahl i 1964. Fortællingen om drengen Charlie Bucket i chokoladefabrikken ejet af den excentriske Willy Wonka regnes som en af de bedste børnebøger fra det 20. århundrede. Romanen er filmatiseret to gange; i 1971 med Gene Wilder og i 2005 med Johnny Depp i rollen som Willy Wonka. Satire-komediefilmen Epic Movie fra 2007 gjorde nar af fortællingen, med Crispin Glover i rollen som Willy Wonka.

Bogen handler om en lille fattig dreng, Charlie, der ved et lykketræf finder en gylden billet, der giver adgang til en rundtur på den største og vildeste slikfabrik. Ejeren er Willy Wonka, som havde haft en slem barndom. Wonka har altid elsket chokolade, men efter han åbnede fabrikken, blev de andre slikhandlere jaloux og stjal hans opskrifter. Wonka måtte derfor lukke fabrikken. Men det er længe siden, og nu kører fabrikken igen. Der er dog ingen arbejdere, der kommer ind eller ud af fabrikken. Hvordan det kan være, finder Charlie ud af, da han besøger fabrikken sammen med en gruppe af andre børn, som også har vundet en rundvisning.

Litteratur i 1964
Romaner fra England
Valkning

Valkning er en gammel metode til fremstilling af tekstiler ud fra uld. Inden selve valkeprocessen væves ulden til store uldstoffer, som derefter fugtes og bearbejdes mekanisk indtil stoffet har en tæt og fast struktur. Den hærdning af stoffet, der sker under valkningen, er den samme som ved filtning.

Filtning af strikkede tekstiler fremstillet af uldgarn kaldes også nogle gange for valkning.

Valkestok 
En valkestok bruger man til at rulle vådt uldtøj, så det bliver til filt.

Tilbage i tiden blev en valkestok brugt til at slå Jakob den Yngre, Alfæus' søn, ihjel. Han blev forstander for den jødekristne menighed i Jerusalem efter Jesu død. Jakob den yngre blev dræbt af en valkestok, så han står med en valkestok som attribut på afbildninger af ham.

Historie
Oprindeligt blev valkningen udført ved med håndkraft at bearbejde uldstofferne, eller ved at trampe på uldstofferne i store kar. Senere blev den såkaldte valkemølle opfundet, som kunne udføre arbejdet ved hjælp af kraft genereret fra vind eller vand. Den tidligste kendte henvisning til en valkemølle fra Normandiet er fra ca. 1086.
I Danmark bliver en valkemølle ved Tommerup Å i Skåne omtalt i 1161.

Henvisninger 

Håndarbejde
Kulturteknik
Vasketøj
Uld
Operation Cobra (flertydig)

Operation Cobra kan henvise til flere artikler:
 Operation Cobra (film) – en dansk film fra 1995
 Operation Cobra – en allieret militær operation i Normandiet under 2. verdenskrig
Luthersk Missionsforenings Højskole

Luthersk Missionsforenings Højskole (LMH) i Hillerød blev oprettet i 1923. I begyndelsen fyldte forberedelsen til praktiske uddannelser en stor del af undervisningen. En decideret højskolelinje blev oprettet, og efter 2. verdenskrig begyndte bibelskolelinjen. I 1960'erne ophørte man med de decideret erhvervsrettede linjer. I 1977 begyndte man for første gang med en 10-måneders bibel- og højskolelinje, hvilket var længere end de hidtidige kurser. I hele LMH's tid har man været nært knyttet til Luthersk Mission, og det kristne budskab præger hele skolens virke.

I dag er der 6 linjer i alt: 5-månederslinjen, integrationslinjen, 10-månederslinjen, musiklinje og fokus på global mission. Linjerne fungerer ikke adskilt, men har, ud over den fælles overlappende undervisning, sine særlige fokusområder. I undervisningen fylder bibelfag en del, men også praktiske fag, musik og sport er på skemaet. For tiden (2007) er der ca. 60 elever på et gennemsnitligt hold.

Forstandere 
Frits Larsen: 1923-1962
Johannes Christensen: 1962-1970
Hans Erik Nissen: 1970-2003
Henrik Nymann Eriksen: fra 2003

Ekstern henvisning 
Luthersk Missionsforenings Højskole

Folkehøjskoler i Danmark
Etableret i 1923
Uddannelse i Hillerød
Soudal Quick-Step

Soudal Quick-Step (UCI-kode SOQ) er et belgisk cykelhold. Det blev grundlagt i 1993, og ledes af teammanager Patrick Lefevere. Holdets sportsdirektører er Davide Bramati, Brian Holm, Klaas Lodewyck, Wilfried Peeters, Tom Steels, Geert Van Bondt og Rik Van Slycke.

Grand Tour etapesejre siden 2010

Sæsoner

2023

Sejre

2022

Sejre

2021

Sejre

Se også

Referencer

Eksterne henvisninger 

Cykelhold fra Belgien
Etableret i 1993
Courtney Hodges

Courtney Hicks Hodges (5. januar 1887 – 16. januar 1966) var en general fra den amerikanske hær, der bedst kendes for sin rolle i 2. verdenskrig, hvor han kommanderede den amerikanske 1. hær i Europa.

Eksterne henvisninger 

Militærfolk fra USA
Perlesyning

Perlesyning er en type håndarbejde, hvorved perler ved hjælp af nål og tråd sættes sammen til fremstilling af smykker eller figurer, og til dekoration af f.eks. klæder. Perler kan også benyttes i en såkaldt perlevæv til fremstilling af dekorative bånd.

Den traditionelle kvindelige grønlandske nationaldragt har en overdel som er fremstillet af en stor mængde små perler.

Syning
Kulturteknik
August Stramm

August Stramm (29. juli 1874 – 1. september 1915) var en tysk digter og dramatiker, der bliver anset for at være en af de første ekspressionister. Han gjorde også tjeneste i den tyske hær og blev dræbt i aktion under Første Verdenskrig.

Han arbejdede som ung i det tyske Postkontorministerium og aftjenede sin værnepligt i den tyske hær i 1896-1897. Efter dette rejste han til USA flere gange over de næste år før han slog sig ned i Berlin. I 1912-1913 skrev han to skuespil, Sancta Susanna og Die Haidebraut, de første af mange, der dukkede op efter krigen.

Stramm var også en reservist i den tyske hær og havde opnået titlen som kaptajn, den højest mulige for civile. Han blev kaldt til aktiv tjeneste, da krigen brød ud i august 1914. I januar 1915 blev han tildelt Jernkorset (anden klasse) for sin tjeneste i Frankrig. Senere det år blev han sendt til Østfronten, hvor han gjorde tjeneste som leder af kompagniet, senere forfremmet. Han blev dræbt i nærhamp i Horodec.

En samling af hans digte blev udgivet efter hans død.

Digtere fra Tyskland
Dramatikere fra Tyskland
Arve Opsahl

Arve Opsahl (født 14. maj 1921 i Oslo, død 29. april 2007 i Oslo) var en norsk skuespiller, sanger og komiker som er mest kendt fra rollen som «Egon Olsen» i den norske udgave af Olsenbanden, og siden fra rollen som «Henry» i komedieserien Mot i brøstet.

Begyndte som sliksælger på Chat Noir i 1938, men uddannede sig siden til revisor. Han kom med i en studenter-teatergruppe og blev i 1942 hovedperson i dens revy i Folkets Hus, og blev på kort tid en af de ledende kunstnerne i norsk revy. Senere engageret på Edderkoppen og Chat Noir i en årrække til han i 1967 blev ansat ved Oslo Nye Teater. Fra 1980 var han freelance med blandt andet opgaver på Chat Noir.

Priser 
 Hædersprisen i Komiprisen 2002.
 Aamot-statuetten i 1974.

Andet 
Han fik amputeret noget af sit ene ben under indspillingen af den sidste film om Olsenbanden i 1999.

Kilder

Eksterne henvisninger 
 

Skuespillere fra Norge
Personer fra Oslo
Olsenbanden (Norge)
Kaplak

Káplak er den procentdel af et skibs fragt, som tilfalder skipperen for god behandling af fragten. Udtrykket kommer fra hollandsk og betyder oprindeligt 'stof til en hue'. Dette hentyder til, at skipperen skulle modstå fristelsen til at gå under dæk i dårligt vejr. Som Salmonsens Konversationsleksikon udtrykker det :

Káplak, et Tillæg til Fragten af visse Procent af dennes Beløb ved Transport til Søs. Denne ejendommelige Udstykning af Fragten i to Dele har en hist. Forklaring. Det havde nemlig fra gl Tid været Skik, at Befragteren gav Skipperen en Godtgørelse, K., for at han skulde varetage hans Interesser godt under Rejsen. Betegnelsen kommer af det holl. kaplaken, Tøj til en Hue ell. Hætte (kap), hvilket gaves Skipperen in natura, for at han ikke skulde fristes til at gaa under Dækket i ondt Vejr. I nyere Tid har man indset, at det ikke er heldigt, at Skipperen, der under Rejsen skal varetage alle Interesser lige vel, saaledes modtager Drikkepenge af Befragteren. Nordisk Sølov bestemmer derfor i § 60, at Skipperen i Regnskabet skal godskrive Reder enhver Godtgørelse, som han modtager af Befragter, Ladningsejer e. a., med hvem han i egenskab af Skipper har haft med at gøre. – Derimod er der naturligvis intet til Hinder for, at Rederen i St f. ell. foruden Hyren tilsiger Skibsføreren som Vederlag for hans Tjeneste Procenter af Skibets Fragt, hvilke Procenter ogsaa benævnes K. Gyldigheden af en saadan Aftale er udtrykkelig forudsat i Sølovens § 68 saavel som i § 8 i det af den fælles nordiske Kommission til Sølovens Revision i Foraaret 1921 afgivne Udkast til en Sømandslov. (L.A.G.). E.T. (Salmonsens Konversationsleksikon, 2. Udgave, Bd. XIII, s. 536)

Søfart
Visborg

Visborg har flere betydninger:
 Visborg Slot – en tidligere fæstning (nu ruin) ved Visby på Gotland.
 Visborg (Visborg Sogn) – en bebyggelse og et ejerlav i Visborg Sogn, Mariagerfjord Kommune
 Visborggård – en herregård ved landsbyen Visborg.
Juleøl

Juleøl eller nisseøl er traditionelt en mørk, alkoholsvag og sød hvidtøl, der er brygget på karamel- og chokolademalt. Øllets farve stammer fra de store mængder af münchner-, chokolade- og karamelmalt, der bruges til brygningen. Den nydes typisk til de fede julemåltider, i samme stil som søde vine bliver serveret til eksempelvis ost, og også gerne af børn grundet typens særligt lave alkoholprocent.

Juleøl betegnelsen benyttes populært også om julebryg til forveksling, da julebryg ofte er stærke øl.

Juleøllets brygning 

Juleøllets smag er i lighed til det, som traditionel dansk øl typisk smagte af, før mange af de danske bryggerier udviklede sig fra at være hvidtølsbryggerier, til at brygge øl i bayersk stil fra 1850'erne. Juleølsalget er domineret af mærket Kongens Bryghus' "Hvidtøl", der i sæsonen sælges som "KB Juleøl" (men som nu produceres af Carlsberg). KB hvidtøl kan datere produktionen tilbage til år 1443. Andre bryggerier har også juleøl med tilsvarende smag. Det gælder feks. Ceres og Harboe.

Smagen er sød, fordi gæringen stoppes meget tidligt, hvorved kun en lille del af sukkeret omdannes til alkohol, mens resten giver juleøl sin sødme. Den typiske alkoholprocent på 1,7 – 1,9 svarer til 0.4 (1.7 %)  genstand pr. flaske. KB Hvidtøl har f.eks. en alkoholprocent på 1,7.

Juleøllets nærmest sorte farve skyldes de store mængder lager-, farve-, og karamelmalt, der bruges til brygningen. Oprindelig blev denne øltype brygget på vind- eller lufttørret malt, som kaldtes for hvidmalt.

Juleøl drikkes ofte som tilbehør til risengrød. Juleøl kan også nydes til frokost, f.eks. sammen med smørrebrød.

Referencer

Eksterne henvisninger 
 Den Store Danske: Hvidtøl
 De bedste nisseøle, artikel i Ekstrabladet

Øltyper
Julemad
Linosa

Linosa er den nordligste af de tre øer i øgruppen de Pelagiske øer beliggende syd for Sicilien. Øen ligger 160 km syd for Sicilien og 160 km øst for Tunesien og har et areal på 5,4 km² og et indbyggertal på ca. 430 indbyggere. 

Der dyrkes kapers, linser og vin på øen, og sommeren er der turisme, der dog begrænses af øens størrelse og mangel på ferskvand. Øen kan nås med færge fra Porto Empedocle på Sicilien.

Linosa er i modsætning til de to andre øer i øgruppen, Lampedusa og Lampione, af vulkansk oprindelse. Det er dog ca. 2500 år siden, der sidst har været vulkansk aktivitet på øen. Det højeste punkt, Monte er 195 m.o.h. Øen har interessant natur, således er der flere endemiske plantearter, og den sjældne fugl Kuhls skråpe yngler her, ligesom øen er et af få steder i Italien, hvor der yngler havskildpadder.

Historie 
Linosa var alerede kendt i antikken, til tider også beboet og har i løbet af sin historie haft forskellige navne som f.eks. Aithusa. I romertiden var øen et støttepunkt for slavehandlernes skibe. I det 16. århundrede brugte piraterne øen som base.

Navnet Linosa fik øen af kaptajn Bernardo Maria Sanvinsente, der i 1845 af Ferdinand II. fik opgaven med at sejle ca. 40 mænd og kvinder i land for at bosætte sig på øen. De boede i huler og benyttede de gamle romerske cisterner til indvinding af ferskvand. De levede af landbrug og fiskeri.

I 1960erne anlagde Sicilien et telefonkabel, et kraftværk og en skole, 1973 blev et afsaltningsanlæg installeret.

Galleri

Eksterne henvisninger 

Øer i Italien
De Pelagiske Øer
Lampione

Lampione er den vestligste af øerne i øgruppen de Pelagiske øer syd for Sicilien. Den har et aral på 1,2 km² og er ubeboet. Det eneste tegn på menneskelig aktivitet er et fyr, der imidlertid nu er nedlagt. Det højeste punkt er 36 m.o.h. Havet omkring øen er kendt for sine mange hajer.

Øer i Italien
De Pelagiske Øer
De Ægadiske Øer

De Ægadiske Øer er en øgruppe vest for Sicilien bestående af tre beboede øer:
 Favignana
 Levanzo
 Marettimo
Øerne har i alt ca. 4.000 indbyggere og har færgeforbindelse til byen Trapani på Siciliens vestkyst.
Trine Pallesen

Trine Pallesen (født 19. juni 1969) er en dansk skuespiller. Hun fik sit gennembrud i Danmarks Radio-tv-serien Rejseholdet (2000-2003), hvor hun spillede en af hovedrollerne som kontorassistenten Gabriella Levin – kaldet for "Gaby". 

Trine Pallesen er uddannet på Skuespillerskolen ved Aarhus Teater i 1995 og er datter af skuespillerne Per Pallesen og Kirsten Peüliche. Sin tv-debut fik hun i 1982 med DRs familieserie Familien Krahne, hvor hun spillede skoleveninde til hovedpersonen Gitte (Rikke Hedman) der i serien var datter af Otto Brandenburg og Terese Damsholt.

Trine Pallesen er mest kendt for sine evner som teaterskuespiller, men hun debuterede på det store lærred i Ballerup Boulevard. Derefter den norske spillefilm The Sunset Boys i 1995 og har siden medvirket i Et hjørne af paradis (1997), Ulvepigen Tinke (2002) og Tempelriddernes skat II (2007). I 2009 havde hun succes med den moderne opsætning af Mød mig på Cassiopeia, hvor hun spillede overfor sin søster Sofie Pallesen.

I 2013 var Trine Pallesen med i Hjørringrevyen, hvor også hendes far i sin tid var aktør.

I år 2016 vandt hun en Bodil-pris.

Filmografi

Film

Tv-serier

Referencer

Eksterne links 
 

Skuespillere fra Danmark
Personer i Kraks Blå Bog
Tegnefilmsdubbere fra Danmark
Bodilprisen for bedste kvindelige birolle
Jeremy Bentham

Jeremy Bentham (født 15. februar 1748 i London, død 6. juni 1832 i London) var en engelsk filosof. 

Bentham er kendt som grundlæggeren af den konsekvensetiske filosofiske retning utilitarismen. Bentham mente vi skal maximere lykken og minimere lidelsen så meget som muligt.
Bentham var også en tidlig forkæmper for dyrerettigheder, kvindes, børns og homoseksuelles rettigheder. Jeremy Bentham var vegetar.

Værker 
 Fragment on Government, 1776
 En indføring i principperne for moral og lovgivning, 1780
 Panopticon, 1791
 Discourse on Civil and Penal Legislation, 1802
 Punishments and Rewards, 1811
 Parliamentary Reform Catechism, 1817
 A Treatise on Judicial Evidence, 1825

Eksterne henvisninger 

Liberale fra Storbritannien
Filosoffer fra Storbritannien
Personer i oplysningstiden
Retsfilosoffer
Briter i 1700-tallet
Briter i 1800-tallet
Faglitterære forfattere fra England
Personer fra London
Strygejern

Et strygejern er et apparat, der benyttes efter vask til at udglatte stof og klædestykker ved at fjerne rynker og folder ved hjælp af tryk, varme og evt. vanddamp. Det består af en varmeplade og et håndtag. Et strygejern benyttes som regel sammen med et strygebræt, hvorpå det klæde der skal stryges, ligger.

Tidlige strygejern blev fremstillet af støbejern. De bestod af en flad jernblok med et håndtag, som blev varmet op i ilden og derefter brugt til strygningen. Senere versioner af strygejernet bestod af en flad jernkasse, hvori der blev fyldt varme trækul.

Det elektriske strygejern blev opfundet i 1882 af Henry W. Seeley, en opfinder fra New York. Seeley fik patent på sin opfindelse den 6. juni 1882. Seelys strygejern vejede ca. 6,5 kg og tog lang tid at varme op og vandt aldrig genklang på markedet. Dampstrygejernet blev opfundet af Max Skolnik som tog patent på det i Chicago i 1934. I 1938 solgte han enerettighederne til firmaet the Steam-O-Matic Corporation of New York. Dette var det første strygejern, der blev populært i den brede befolkning og førte til at dampstryging blev almindeligt udbredt i 1940'erne og 1950'erne.

Moderne strygejern er ikke længere fremstillet af jern, men i stedet aluminium eller rustfrit stål, og opvarmes af en elektrisk strøm. Dampstrygejernet har en indbygget vandbeholder og en forstøver, som benyttes til at fugte klædet.

Et moderne strygejern kan indstilles til forskellige temperaturer, således at et materiale ikke får mere varme, end det kan tåle. F.eks. tåler silke ikke ret høje temperaturer, hvorfor silkestof vil smelte, hvis det stryges med et strygejern, der er for varmt. De fleste klædestykker har derfor i vaskeanvisningen et piktogram med angivelse af, om det kan tåle at blive strøget og ved hvilken temperatur.

Galleri

Noter

Se også 
 Vaskemaskine
 Tørretumbler

Eksterne links 

Husholdningsmaskiner
Tekstilpleje
Damp
Robin Webb

Robin Webb bestyrer Animal Liberation Press Office i Storbritannien, som udgiver materialer på vegne af dyreretsaktivister som opererer under navnet Animal Liberation Front (ALF). 

Webb var tidligere medlem af bestyrelsen for Royal Society for the Prevention of Cruelty to Animals (RSPCA), og direktør for Animal Aid.  Han har om sin stilling som dyreretsaktivisternes pressekontakt at han "aldrig vil kritisere en handling, uanset hvilken, så længe den er begået med den intention at fremme dyrenes befrielse." Efter dette er Webb blevet kritiseret for at blåstemple voldsaktioner. Webb har dog udpeget at ALF har tre retningslinjer, hvoraf en er at "tage alle mulige forholdsregler for ikke at skade eller bringe liv i fare, mennekelige såvel som ikkemenneskelige."

Fodnoter 

Dyrs rettigheder
Aktivister fra England
Tjek fødselsår
NOAH - for dyrs rettigheter

NOAH – for dyrs rettigheter er Norges største dyreretsorganisation. NOAHs ideologi bygger på at dyr ligesom mennesker lever for sit eget liv, og har krav på frihed og livsudfoldelse. NOAH kæmper derfor mod brug af dyr i f.eks. industrialiserede landbrug, underholdningsindustrien, pelsindustrien, jagt osv.

NOAH blev stiftet i Oslo i 1989, og har i dag lokalafdelinger og kampagnegrupper i de fleste større norske byer. NOAH's aktivitet er baseret på frivillig og idealistisk engagement. 
Leder og talsperson i NOAH er Siri Martinsen.

Endvidere har NOAH et tæt samarbejde med den danske dyreretsforening Anima.

Organisationer fra Norge
Malfurion Stormrage

Malfurion Stormrage er en fiktiv figur i computerspils universet Warcraft og er tvillingebror til Illidan Stormrage.
Han er ærkedruide og var den første druid overhovedet blandt natelverne.
Det startede med at han, hans tvillingebror Illidan og Tyrande Whisperwind ville finde halvguden Cenarius for at søge viden. De fandt ham efter lang tid. Cenarius ville lære dem kunsten druidisme og forståelsen for naturen. Malfurion viste stort talent og Cenarius var sikker på, at han nok skulle blive til noget. Tyrande lå allerede inde med en stor viden om Elune, men Illidan var ikke så god til det. Malfurion blev en af Cenarius' disciple og førte hans ord videre til de mange andre nye druider som kom senere hen. Man møder Malfurion første gang i spillet Warcraft III: Reign of Chaos, hvor han til sidst sammen med hjælp fra orkerne og menneskene besejre dæmonen Archimonde.

Referencer 

Figurer fra Warcraft
Medlidenhed

Medlidenhed er en følelse ikke ulig kærlighed, som mennesker generelt oplever oftere end dyr. Når man har medlidenhed med nogen,  "lider" man med dem. Ofte resulterer følelsen af medlidenhed i en for det meste uselvisk handling, man udfører for at hjælpe den person, man føler medlidenhed med.

Det varierer fra person til person, hvor meget medlidenhed man generelt føler, når man ser nogen, der har det dårligt. Det er også meget forskelligt, om man gør noget for at hjælpe den person, der har det dårligt.
Man kan have medlidenhed med både mennesker og dyr.

Reaktioner på medlidenhed kan være:
 Stærk reaktion. Man går direkte tilværks så snart man spotter nøden. Det kan være ved at hjælpe med fx at komme op, at tage sig af personen socialt eller at give personen noget, der kan hjælpe.
 Svag reaktion. Man gør små ting, der hjælper personen i det lange løb eller vælger at bede for at personen får det godt (hvis man er religiøs). Disse reaktioner virker mere indirekte.
 Passivitet. Man tænker, at det er synd, men gør alligevel ikke noget, selvom man føler, at man måske burde.
 Medlidenhedsdrab. Nogle gange (specielt i tilfælde hvor dyr lider), kan det mest menneskelige være at dræbe den, der lider. Dette er den sidste udvej, hvis ingen andre reaktioner kan hjælpe.

Følelsen af medlidenhed er en menneskelig egenskab. De fleste dyr har ikke evnen til at føle medlidenhed eller handle efter den. Hvis en zebra bliver fanget af en løve, nytter det heller ikke noget, at alle de andre zebraer stopper op, da deres bedste chance for overlevelse er at løbe. En løve kan heller ikke tillade sig at tænke over, om det er synd for dens offer, at det skal dø, da jagt er et spørgsmål om liv og død for løven.

Følelser
Lidelse